2005D0059 — SL — 01.02.2008 — 003.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA KOMISIJE z dne 26. januarja 2005 o odobritvi načrtov za izkoreninjenje klasične prašičje kuge pri divjih prašičih in o cepljenju divjih prašičev v izrednih okoliščinah na Slovaškem (notificirana pod dokumentarno številko K(2005) 127) (Verodostojno je samo besedilo v slovaškem jeziku) (Besedilo velja za EGP) (2005/59/ES) (UL L 024, 27.1.2005, p.46)

spremenjena z:









▼B

ODLOČBA KOMISIJE

z dne 26. januarja 2005

o odobritvi načrtov za izkoreninjenje klasične prašičje kuge pri divjih prašičih in o cepljenju divjih prašičev v izrednih okoliščinah na Slovaškem

(notificirana pod dokumentarno številko K(2005) 127)

(Verodostojno je samo besedilo v slovaškem jeziku)

(Besedilo velja za EGP)

(2005/59/ES)







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Direktive Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo ( 1 ) in zlasti drugega pododstavka člena 16(1) in člena 20(2) Direktive, ob upoštevanju naslednjega: (1) Leta 2004 je bila na nekaterih območjih Slovaške med populacijo divjih prašičev prisotna klasična prašičja kuga. V odgovor na izbruhe klasične prašičje kuge je Komisija sprejela Odločbe 2004/375/ES ( 2 ), 2004/625/ES ( 3 ) in 2004/831/ES ( 4 ) o spremembi Odločbe Komisije 2003/526/ES z dne 18. julija 2003 o zaščitnih ukrepih v zvezi s klasično prašičjo kugo v nekaterih državah članicah ( 5 ), s katero so bili določeni nekateri dodatni ukrepi za nadziranje bolezni. (2) Slovaška je pripravila intenziven program za spremljanje klasične prašičje kuge pri divjih prašičih po vsej državi, zlasti pa na okuženem območju. Ta program se še vedno izvaja. (3) Glede na to je zdaj Slovaška v potrditev predložila načrt za izkoreninjenje klasične prašičje kuge pri divjih prašičih v Okrožnih veterinarskih in živilskih upravah (DVFA) v krajih Trnava (ki obsega okrožja Piešťany, Hlohovec in Trnava), Levice (ki obsega okrožje Levice), Nitra (ki obsega okrožji Nitra in Zlaté Moravce), Topoľčany (ki obsega okrožje Topoľčany), Nové Mesto nad Váhom (ki obsega okrožje Nové Mesto nad Váhom), Trenčín (ki obsega okrožji Trenčín in Bánovce nad Bebravou), Prievidza (ki obsega okrožji Prievidza in Partizánske), Púchov (ki obsega okrožji Púchov in Ilava), Žiar nad Hronom (ki obsega okrožja Žiar nad Hronom, Žarnovica in Banská Štiavnica), Zvolen (ki obsega okrožji Zvolen in Detva), Banská Bystrica (ki obsega okrožji Banská Bystrica in Brezno), Lučenec (ki obsega okrožji Lučenec in Poltár), Krupina in Veľký Krtíš. (4) Poleg tega je Slovaška v odobritev predložila tudi načrt za cepljenje v izrednih okoliščinah, ker namerava uvesti cepljenje divjih prašičev v okrožjih Trenčín, Bánovce nad Bebravou, Prievidza, Partizánske, Zvolen, Krupina, Detva, Veľký Krtíš, Lučenec in Poltár. (5) Slovaške oblasti so dovolile uporabo oslabljenega živega cepiva proti klasični prašičji kugi (sev C) za uporabo pri cepljenju divjih prašičev z oralnimi vabami. (6) Načrti za izkoreninjenje klasične prašičje kuge pri divjih prašičih in za cepljenje divjih prašičev na določenih območjih v izrednih okoliščinah, ki jih je predložila Slovaška, so bili pregledani in ugotovljeno je bilo, da so skladni z Direktivo 2001/89/ES. (7) Zaradi preglednosti je primerno, da se v tej odločbi navedejo geografska območja, kjer se bodo izvajali načrti izkoreninjenja in cepljenja v izrednih okoliščinah. (8) Ukrepi, predvideni s to odločbo, so skladni z mnenjem Stalnega odbora za prehransko verigo in zdravstveno varstvo živali – ob upoštevanju naslednjega: SPREJELA NASLEDNJO ODLOČBO:







Člen 1

Načrt, ki ga je predložila Slovaška za izkoreninjenje klasične prašičje kuge pri divjih prašičih na območju iz točke 1 v Prilogi, je odobren.

Člen 2

Načrt, ki ga je predložila Slovaška za cepljenje divjih prašičev v izrednih okoliščinah na območju iz točke 2 v Prilogi, je odobren.

Člen 3

Slovaška nemudoma sprejme potrebne ukrepe za uskladitev s to odločbo in navedene ukrepe objavi. O tem takoj obvesti Komisijo.

Člen 4

Ta odločba je naslovljena na Slovaško republiko.

▼M3









PRILOGA

1. Območja, kjer je treba izvajati načrt izkoreninjenja klasične prašičje kuge pri divjih prašičih:

Ozemlje Okrožnih veterinarskih in živilskih uprav (DVFA) Žiar nad Hronom (okrožja Žiar nad Hronom, Žarnovica in Banská Štiavnica), Zvolen (okrožja Zvolen, Krupina in Detva), Lučenec (okrožji Lučenec in Poltár), Veľký Krtíš (okrožje Veľký Krtíš), Komárno (zajema ozemlje vzhodno od avtoceste 64, severno od meje z Madžarsko in zahodno od okrožja Nové Zámky), Nové Zámky (zajema ozemlje vzhodno od okrožja Komárno in vzhodno od avtoceste 64, južno od avtoceste 75 in severno od meje z Madžarsko) ter Levice (zajema ozemlje vzhodno od okrožja Nové Zámky in vzhodno od avtoceste 66 (E77), južno od avtoceste 75, severno od meje z Madžarsko in zahodno od okrožja Veľký Krtíš).

2. Območja, kjer je treba izvajati načrt cepljenja divjih prašičev v izrednih okoliščinah proti klasični prašičji kugi:

Ozemlje Okrožnih veterinarskih in živilskih uprav (DVFA) Žiar nad Hronom (okrožja Žiar nad Hronom, Žarnovica in Banská Štiavnica), Zvolen (okrožja Zvolen, Detva in Krupina), Lučenec (okrožji Lučenec in Poltár), Veľký Krtíš (okrožje Veľký Krtíš).